Wiki+til+informationssøgning

=**Eksisterende wikis til brug for informationssøgning**=

En wiki er basalt set en hjemmeside, hvor brugeren ved hjælp af en browser (som fx Internet Explorer) kan oprette og vedligeholde siden, enten alene eller sammen med andre brugere. Der findes mange eksisterende wikis på nettet, hvoraf af den mest kendte er Wikipedia, som er en online encyklepedi, hvor det er brugerne, der er eksperterne og dermed dem, der skriver indholdet i artiklerne. Den frie encyklopædi er et e-læringsværktøj, der i dag anvendes af danske elever og studerende i stort omfang. Wikipedia anvendes af mange som den første og primære kilde i deres informationssøgning om et givent begreb eller emne. Det betyder, at mange elever og studerende er vante brugere af Wikipedia. For størstedelens vedkommende er de nok brugere i egenskab af ”nydere” snarere end ”ydere” til vidensfællesskabet på Wikipedia. Alle lærende kan som sådan bruge eksisterende wikis som fx wikipedia, og gør det som nævnt også allerede i høj grad. Wikipedia som søgeværktøj kan med fordel bruges til at få hurtig information om et emne, men de lærende skal dog også være opmærksomme på, at det er brugere og ikke eksperter, der skriver her. Det vil sige, at det ikke er videnskabelige artikler eller informationer man får – man kan ikke være 100% sikker på validiteten af det skrevne. Flere undersøgelser har dog vist, at vandalisme i form af sletning og fejl ofte bliver rettet inden for relativt få minutter af hurtige ”wikianere”. Du kan læse mere om Wikipedia [|her]
 * Hvem kan anvende det, og hvordan kan det anvendes?**

Formålet med at benytte wikipedia er, at de lærende får en hurtig adgang til viden om et emne og forklaringer på faglige begreber, der ellers kan være svære at forstå.
 * Med hvilket formål kan det anvendes?**

Effekten er, at de lærende dermed hurtig får opbygget en baggrundsviden de vil kunne søge videre på i fx artikeldatabaser eller bøger.
 * Hvad kan effekten være?**

Det at bruge en wiki til informationssøgning kræver ikke nogen igangsættelse af en lærer – de lærende bruger det i forvejen. Læreren kan dog med fordel vælge at bruge lidt tid på at tale om kilder og hvordan disse benyttes i forbindelse med fx opgaveskrivning.
 * Hvad kræver det i form af igangsættelse?**